Predsjednica je danas u posjetu u Bruxellesu gdje je, između ostalog, održala predavanje u Centru za europsku politiku na temu ‘Pet godina hrvatskog članstva u Europskoj uniji: do sada učinjeno i pogled unaprijed’.

Kolinda Grabar Kitarović tako je pričala o pristupanju Hrvatske EU, o svojoj ulozi u procesu, o nekim greškama koje smo otad učinili…, pa i o tome kako ne voli zapadni Balkan nazivati zapadnim Balkanom. Preferira, objasnila je, ‘jugoistok Europe’.

“Rekla bih da termin Balkan, ne da ne želim u svojem susjedstvu, ali ga ne želim u svojoj kući”, objasnila je, vrlo ozbiljno, predsjednica.

Kaže da mobilnost nije dobra jer se ljudi ne vraćaju

@KolindaGK; Najveća mana članstva u EU je sloboda kretanja, rada u inozemstvu. Mobilnost je dobra ako se ljudi vrate u zemlju. Ali Hrvatska sada bilježi snažne negativne demografske trendove. Između 230 i 280 tisuća ljudi, procjenjuje se, napustilo je RH u 5 godina #n1info pic.twitter.com/aLf0FrKPHs — Katarina Brecic (@kbrecic) June 13, 2018

No, možda je najinteresantniji dio ipak bio onaj u kojem se dotaknula jedne od najvećih beneficija članstva Europske unije – slobodnog kretanja Europom. Ipak, naša predsjednica to doživljava sasvim drugačije.

“Najveća mana članstva u EU je sloboda kretanja, rada u inozemstvu. Mobilnost je dobra ako se ljudi vrate u zemlju. Ali Hrvatska sada bilježi snažne negativne demografske trendove. Između 230 i 280 tisuća ljudi, procjenjuje se, napustilo je RH u 5 godina”, rekla je Grabar Kitarović, a prenosi reporterka N1 Katarina Brečić.

Naravno, ljudi njezinu opasku nisu baš najbolje primili, pa je tako Twitter prepun komentara:

Jel se ovo snima neki film? Jer ovo ne može bit stvarno. https://t.co/xiqQ2xU3xn — jklaric (@jklaric) June 13, 2018